Johannes VII. (Papst)
Dr Johannes VII. (* im 7. Johrhundert z Rossano, Kalabrie; † 18. Oktober 707 z Rom) isch vu 705 bis zue sym Dood Paapscht gsii.

Lääbe un Wiirke 
Dr Johannes isch griechischer Abstammig gsii un isch z Rossano as Suhn vun eme Platon un dr Blatta uf d Wält chuu. Sy Vater isch chaiserlige Verwalter uf em Palatin gsii.

Am 1. Merz 705 isch dr Johannes zum Paapscht gwehlt woore. Us Furcht vor em Chaiser Justinian II. het er d Bschliss vu dr Trullanische Synod vu 691 indirekt anerkännt. Zue dr Langobarde het er gueti Beziehige unterhalte. Z Rom het er e baar Chilche böue un reschtauriere loo. D Chilche Santa Maria Antiqua uf em Forum Romanum het er mit eme marmorne Ambo (inschriftlich belait) un mit Freske uusstatte loo, wu wäg ihre Qualitet e großi chunschtgschiichtligi Bedytig hän.

Är isch am 18. Oktober 707 z Rom gstoorbe.

Literatur 
 Prosopographie der mittelbyzantinischen Zeit, Nr. 2951 (online).

Weblink 

Pabst
Bischof
Religion (Middelalter)
Person (Mittelalter)
Maa